วัดนวลนรดิศ เป็นวัดโบราณ สร้างสมัยกรุงศรีอยุธยา เรียกว่า วัดมะกอกใน คู่กับ วัดมะกอกนอก (วัดอรุณราชวราราม) เนื่องจากตั้งอยู่ริมฝั่งแม่น้ำเจ้าพระยาในแนวเดิม (ปัจจุบัน คือ คลองบางกอกใหญ่) ในสมัยกรุงธนบุรีวัดมะกอกในอยู่ในสภาพที่ชำรุดทรุดโทรม สมัยกรุงรัตนโกสินทร์ ระหว่างรัชกาลที่ ๒ ถึงรัชกาลที่ ๓ ท่านผู้หญิงนวล ภริยาเจ้าพระยา อรรคมหาเสนา และสมเด็จเจ้าพระยาบรมมหาประยูรวงศ์ (ดิศ บุนนาค) ขณะดำรงตำแหน่งเป็นเจ้าพระยา พระคลังได้ร่วมกันปฏิสังขรณ์ให้อยู่ในสภาพสวยงามแล้วถวายเป็นพระอารามหลวง พระบาทสมเด็จพระจอมเกล้าเจ้าอยู่หัว ได้พระราชทานนามว่า วัดนวลนรดิศ เพื่อระลึกถึงท่านผู้หญิงนวลและสมเด็จเจ้าพระยาบรมมหาประยูรวงศ์ ซึ่งร่วมกันบูรณปฏิสังขรณ์ สถานะและที่ตั้ง วัดนวลนรดิศ เป็นพระอารามหลวงชั้นตรี ชนิดวรวิหาร ตั้งอยู่เลขที่ ๑๕๗ ถนนเพชรเกษม แขวงปากคลองภาษีเจริญ เขตภาษีเจริญ กรุงเทพมหานคร มีที่ดินตั้งวัด เนื้อที่ ๑๒ ไร่ ๙'๖ ตารางวา ที่มา : วัดนวลนรดิศ . (๒๕๖๔). ใน พระอารามหลวง เล่ม ๑. (พิมพ์ครั้งที่ ๒). (น.๒๔๙-๒๕๑). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix